
PA_NonLegDec

ARVAMUS
Naiste õiguste ja soolise võrdõiguslikkuse komisjon palub eelarvekontrollikomisjonil kui vastutaval komisjonil lisada oma resolutsiooni ettepanekusse järgmise:<RepeatBlock-Dec>
A.	arvestades, et sooline võrdõiguslikkus on liidu alusväärtus ning liit on ELi toimimise lepingu artikli 8 kohaselt pühendunud võrdõiguslikkuse edendamisele kõigis tegevustes, kehtestades soolise võrdõiguslikkuse süvalaiendamise; arvestades, et eelarved ei ole sooneutraalsed ning need tuleb koostada ja neid täita soolise võrdõiguslikkuse eesmärgil;
B.	arvestades, et Euroopa Parlament on korduvalt palunud, et komisjon edendaks ja rakendaks soolise aspekti arvestamist, sealhulgas sooteadlikku eelarvestamist ja soolise mõju hindamist kõigis liidu poliitikavaldkondades;
C.	arvestades, et komisjon ei ole veel analüüsinud, kas on asjakohane teha ettepanek eraldada teatav protsent ELi eelarvest soolise võrdõiguslikkuse toetamiseks;
1.	võtab teadmiseks liidu pühendumise soolise võrdõiguslikkuse süvalaiendamisele ja soolise võrdõiguslikkusega seotud kulutuste jälgimise metoodika parandamisele; peab kahetsusväärseks, et komisjoni metoodika on endiselt ebapiisav, kuna see ei hõlma negatiivset mõju ja jätab soolise mõju osas 20 % ajast ebakindluse; kutsub komisjoni üles metoodikat parandama ja jälgima negatiivset mõju;
2.	väljendab heameelt parema õigusloome suuniste ja töövahendite ajakohastamise üle; peab kahetsusväärseks, et ELi rahastamisprogrammide vajaduste ja mõju soolise analüüsi tegemisel ei ole tehtud edusamme; kutsub komisjoni üles selliseid analüüse järjepidevalt tegema; teeb komisjonile ülesandeks alustada järgmise mitmeaastase finantsraamistiku mõju hindamist, sealhulgas soolise võrdõiguslikkuse analüüsi;
3.	märgib, et teave ELi eelarve soolise mõju kohta on endiselt ebapiisav; juhib tähelepanu sooliselt eristatud andmete käsitsi kogumise, aruandluse ja hindamisega seotud puudustele; kutsub komisjoni üles andmete kvaliteeti parandama;
4.	kutsub komisjoni üles analüüsima seda, kui suur osa ELi eelarvest peaks toetama soolist võrdõiguslikkust; nõuab lisaks kõigis tulevastes õigusaktides, sealhulgas järgmises mitmeaastases finantsraamistikus eesmärkide ja tulemusnäitajate kehtestamist.
</RepeatBlock-Dec>

